Otto Monster

Otto Monster er hovedperson i en lang rekke humoristiske lettlestbøker skrevet av den norske forfatteren Jon Ewo (født 1957) og illustrert av Reidar Kjelsen (født 1970).

Otto Monster er en snill liten monstergutt som bor i en monsterverden av gørr. Han er den yngste i søskenflokken, og havner stadig i uheldige situasjoner. Med stor oppfinnsomhet klarer han å hamle opp med både mobbende storesøsken og håpløse foreldre. Bøkene preges av bakvendtlandskomikk og infantil fnise-humor med store mengder av promp, gørr og utrolige monstre. 

Første bok kom på Damm forlag i 1996, serien består av seksten ulike bøker og en samleutgivelse.

Bøker i serien om Otto Monster
1996: Ingen er redd for Otto Monster  – utgitt på Damm forlag
1998: Otto Monster i familietrøbbel – Damm 
1998: Otto Monster hopper i vulkanen – Damm
1999: Otto Monster vil også bli syk – Damm
2000: Otto Monster vil ha søt hevn – Damm
2001: Otto Monster i mageknipe – Damm
2001: Otto Monster vil ha alt for seg selv – Damm
2004: Otto Monsters grusomme natt – Damm
2006: Otto Monster blir superslem – Damm
2006: Otto Monster slipper alt løs – Damm
2007: Otto Monster og drittungen – Damm
2009: Otto Monster forlater planeten – utgitt på Cappelen Damm
2011: Otto Monsters skumle skolestart  – Cappelen Damm
2012: Otto Monsters møkkaferie – Cappelen Damm
2015: Otto Monsters strandkaos – Cappelen Damm
2016: Otto Monster i bølletulliball – Cappelen Damm 

 Referanser 

Kategori:Norske barnebøker
Otto Monster
Kategori:Bøker fra 1996